Mike Allen Hammah

**Mike Allen Hammah,** wɔwoo no wɔ Ɔsanaa bosom da a ɛtɔ so aduonu nwɔtwe wɔ afe apem ahankron ne aduonum num(28 August 1955) yɛ mmarahyɛbadwanni na na ɔsan nso yɛ obia na ɔhwɛ nsaase ne ɔbɔadeɛ nnoɔma so wɔ Ghana. Ɔyɛ obia na ɔhwɛ akwatuo nsɛmsoɔ kɔsi Ɔpɛpɔn bosom da a ɛtɔ so nan mfe mpem mmienu ne dubaako (4 January 2011) mu a ɔmanpanin Mills baa aban mu a ɔyii no firii adeɛso. Na ɔsan yɛ mmarahyɛbadwanni de ma Effutu mpasua so wɔ mfinimfin mantam wɔ Ghana.

## Abrabɔ ahyɛseɛ ne nwomasua
Wɔwoo Hammah wɔ Ɔsanaa bosom da a ɛtɔ so aduonu nwɔtwe wɔ afe apem ahankron ne aduonum num (28. August 1955). Ɔfirii Winneba a ɛwɔ mfinimfin mantam wɔ Ghana. Ɔkɔɔ Ghana Secondary Technical School ɔkɔɔ ne ntoasoɔ sukuu wɔ Takoradi wɔ afe apem ahankron ne aduosia nkron ne afe apem ahankron ne aduoson nsia (1969 and 1976). Wawie Kwame Nkrumah asuapɔn babia ɔnyaa ne aadansie mfididwuma abɔdin a adikan wɔ afe apem ahankron ne aduowɔtwe (1980). Ɔsan tow ne nwomasua so ɛwɔ (Post-Graduate level) wɔ Central University College babia ɔnyaa ne (Master of Business Administration) abasobɔdeɛ wɔ sikasɛm mu wɔ afe mpem mmienu ne nwɔtwe (2008) mu.

## N'adwuma
Hammah adwuma a ɔyɛ ne adansie nhyehyeɛ, adansie ho nimdefo ne obi a osusu nsase.

## Amanyɔsɛm adwuma
Hammah yɛ kuoba de ma kyinie amanyɔkuo (NDC). Mmarahyɛbadwam a ɔdikan kɔsɔm yɛ no hyɛ aseɛ wɔ afe ahankron ne aduokron nsia ne mfe mpem mmienu  (1996 and 2000) sɛ mmarahyɛbadwanni a na ɔyɛ anamsini de ma Effutu mpasua no na wɔyii no sɛ  ɔsoafo abadiekyiri a ɔhwɛ akwan ne akwantuo nsɛmsoɔ wɔ saa berɛ no mu.

## Abatoɔ
Wɔdikan too aba yi Hammah wɔ mmarahyɛbadwam a na ɔyɛ anamsini de ma kyinie amanyɔkuo (NDC) no  wɔ afe apem ahankron ne aduokron nsia Ghanaman nyinaa abatoɔ ɛkɔso wɔ Effutu  mpasua a ɛwɔ mfinimfin mantam mu wɔ Ghana. Abatoɔ a wɔtoo yɛ no, ɔnyaa mma mpem dubaako ahasa ne aduokron nwɔtwe (11,398) a na agyina hɔ ma ɔha nkyekyɛmu aduanan mmienu akyiri pɔ aduowɔtwe (42.80%) de kyɛn deɛ na ɔne no resi akan Joseph Nunoo-Mensah  ɔsono amanyɔkuo (NPP) no anamsini a ɔnyaa mma mpem nkron ɔha ne aduanan nan (9,144), Emma H.Tandoh a na ɔyɛ CPP anamsini no annya aba biara wɔ abatoɔ no mu na Kingsley Arko-Sam a na ɔyɛ IND amanyɔkuo no anamsini no nso annya hwee wɔ abatoɔ no mu. Ɔsan nso di nkonim wɔ mfe mpem mmienu (2000) a ɔnyaa mma mpem nkron ahason ne dunsia (9,716) de firii mma dodoɔ a na ɛyɛ mpem aduonu ne aduanan (20,040) a na agyina hɔ ma ɔha nkyekyɛmu aduanan nwɔtwe akyiri pɔ du (48.10%) de kyɛn ne kansifo Oheneba A. Akyeampong a ɔyɛ ɔsono amanyɔkuo no anamsini, Frank Ebo Sam a ɔyɛ IND anamsini, Kingsley Arko Sam a na ɔyɛ CPP amanyɔkuo no anamsini na Ebenezer Newman-Acquah a na ɔyɛ PNC amanyɔkuo no anamsini no nyaa mma mpem nkron ahanan ne aduoson (9,470), mma ahasa ne aduokron nkron (399), mma ahanu ne aduoson num (275) ne mma ɔha ne aduowɔtwe (180).

Wɔtoo aba yi no sɛ mmarahyɛbadwanni wɔ mmarahyɛbadwam a ɛtɔ so num wɔ adehyeman a ɛtɔ so nan wɔ Ghana de ma Effutu mpasua berɛ a ɔdii nkonim wɔ mfe mpem mmienu ne nwɔtwe (2008) Ghanaman nyinaa abatoɔ a ɛkɔɔ so a na ɔyɛ frankatuni de ma kyinie amanyɔkuo (NDC) no. Wɔ saa abatoɔ yi mu no wɔyii no berɛ a ɔnyaa mma mpem dunum ahanu ne aduokron nson (15,297) de firii mma dodoɔ mpem aduonu nwɔtwe ne aduonum num (28,055) a wɔtoo no wɔ abatoɔ no mu a agyina hɔ ma ɔha nkyekyɛmu aduonum nan akyiri pɔ num (54.5%). Wɔtoo aba yii no de tia Owusu-Agyei a na ɔyɛ ɔsono amanyɔkuo (NPP) no frankatuni na Henry Kweku Bortssie a na otu frankaa de ma CPP amanyɔkuo no. Wei gyina hɔ ma ɔha nkyekyɛmu aduanan mmiɛnsa akyiri pɔ aduasa nkron (43.39%) na mmienu akyiri pɔ ohunu nwɔtwe (2.08%).

## N'abrabɔ
Hammah aware a ɔwɔ mmɔfra baasa (3). Ɔyɛ kristoni a ɔkɔ Methodist asɔre.

Hammah is married with three children. He is a Christian (Methodist).

## Beaeɛ a menyaa mmoa firiiɛ


## San hwɛ bio
* List of Mills government ministers

Nkyekyεmu:Ateasefoɔ
Nkyekyεmu:Ghana mmrahyɛbadwafoɔ 1997–2001
Nkyekyεmu:Ghana mmrahyɛbadwafoɔ 2001–2005
Nkyekyεmu:Ghana mmrahyɛbadwafoɔ 2009–2013
Nkyekyεmu:National Democratic Congress (Ghana) Amanyɔfoɔ